Адныҳәалараҿы иаҳәоит:
"Аԥсны ашәҟәыҩҩцәа Реидгыла 90 шықәса ахыҵра иазку аҭоурыхтә ҟазшьа змоу ахҭыс гәык-ԥсык ала ишәыдысныҳәалоит!
Ҳажәлар рҿахәы сахьаркыра ажәала уажәшьҭа акыр шықәса ҵуеит Ҳтәыла ашәҟәыҩҩцәа реидгыла аус ԥшьа знапы алаку имырӡкәа иахьа уажәраанӡа еиқәырханы иааргоуижьҭеи. Ажәлар милаҭк аҳасаб ала еиқәзырхо, даҽа жәларк ирылазмырҩашьо иреиуоуп ахатәы бызшәа амырӡра, исахьарку ажәа абиԥарала аимдара. Ҳтәыла раԥхьатәи Ахада В.Г.Арӡынба ишиҳәаз еиԥш: "Аԥсуа ҳәынҭқарреи аԥсуа бызшәеи рԥеиԥш еибаркуп". Уи иҵаулоу аҵакы еилкаауа, ари аныҳәатә амш аҽны ишәзеиӷьасшьоит ажәа сахьарк аҿыцәаара алзмыршо арҿиаратә гәаҳәара, ақәҿиарақәеи аманшәалареи!»